Φίλιππος Μελίκης

Ο Μορφωτικός Αθλητικός Όμιλος Κοινότητας Μελίκης «ο Φίλιππος» είναι αθλητικό σωματείο που ιδρύθηκε στη Μελίκη Ημαθίας το 1957 και δραστηριοποιείται κυρίως στο χώρο του ερασιτεχνικού ποδοσφαίρου. Ο Φίλιππος Μελίκης είναι μία απο τις ιστορικότερες ποδοσφαιρικές ομάδες της Ημαθίας και αγωνίζεται ανελλιπώς από την ίδρυση του στα πρωταθλήματα της Ένωσης Ποδοσφαιρικών Σωματείων Ημαθίας, έχοντας επίσης συμμετοχές στο πρωτάθλημα της Δ΄ Εθνικής. 

Έχει αναδείξει δεκάδες ποδοσφαιριστές που αγωνίστηκαν στις εθνικές κατηγορίες. Γνωστότεροι είναι οι Τάκης Καραγκιοζόπουλος (Βέροια, ΑΕΚ), Αντώνης Νατσούρας (Ηρακλής, Ιωνικός, Κιέβο Βερόνα κ.α.), Κώστας Παυλόπουλος (Νάουσα, ΟΦΗ, ΠΑΟ, ΑΕΚ), Γιάννης Μαλλούς (Βέροια, Άρης), Χρήστος Παναγιωτίδης (ΠΑΟΚ, Χαλκίδα), Δημήτρης Ντάμτσιος (Βέροια, Μακεδονικός Σιάτιστας), Γιώργος Ντάμτσιος (Βέροια, Ατρόμητος Αθ.), Αντώνιος Τόλιος (Αιγάλεω), Σάκης Μπουκουβάλας (Νάουσα, Αιγινιακός), Σάκης Παπαδόπουλος(Βέροια), Βασίλης Ιωάννου (Αναγέννηση Κολινδρού), Ηλίας Κακάνης  (Πανσερραϊκός), Γιάννης Καρατενίζης, Σωτήρης Παραπούρας (Αναγέννηση Κολινδρού) και πολλοί ακόμη.

Ιστορία

Ίδρυση και πρώτα χρόνια 
Ο Φίλιππος Μελίκης ιδρύθηκε το 1957 και είναι ο πρώτος αθλητικός σύλλογος της κωμόπολης. Τα προηγούμενα χρόνια,νέοι του χωριού έφτιαξαν με προσωπική εργασία το γήπεδο,που βρίσκεται στο χώρο που είναι ακόμη σήμερα,ενώ δημιούργησαν τις πρώτες υποτυπώδεις ομάδες παικτών. 

Το 1957 το όνειρο της δημιουργίας ενός αθλητικού συλλόγου στη Μελίκη παίρνει σάρκα και οστά. 

Ιδρυτικά μέλη του Φιλίππου  ήταν οι:

Τσιρτόπουλος Αντώνιος,Τσιμόπουλος Δημήτριος,Κορωνιάδης Κωνσταντίνος, Τσιφτσιόπουλος Δημήτριος, Μητσιόπουλος Παναγιώτης,Στάντζος Χρήστος,Ντόβας Σωτήρης,Κροκιδάς Αναστάσης,Θεοδωρακόπουλος Νίκος, Λιολιόπουλος Αθανάσιος, Πουλόπουλος Βαγγέλης,Γεωργιάδης,Καρατενιζης Κωνσταντίνος,Χατζόπουλος Γρηγόρης,Καρέλης Κωνσταντίνος,Τσιμόπουλος Βαγγέλης,Καραγκιοζόπουλος Αντώνης, Τζαφέρης Δημήτριος,Τσιμόπουλος Διονύσιος,Τρικαλόπουλος, Τζουνοπουλος, Δημητριος, Μπάμπαλος Στέφανος,Μουλαγιαννίδης Αλέκος,Ντόβας Αθανάσιος,Ζαρκάδας Αχιλλέας,Τασιόπουλος Γιάννης, Θεοδωρίδης Νίκος,Τσαραπατσάνης Αντώνης,Μαμουτόπουλος Γιώργος, Καραμουσαλίδης Γιώργος και Γιάννης,Στάχταρης Νίκος, Τσιφτσόπουλος Σωτήρης, Διαμαντόπουλος Σωτήρης.

Η πρώτη διοικούσα επιτροπή αποτελείτο από τους:

Τσιμόπουλο Δημήτριο,Μπάμπαλο Στ., Κορωνιάδη Κ.,Λιολιόπουλο Θανάση, Τσιφτσιόπουλο Δημήτρη,Παραπούρα Βασίλειο και Ζαρκάδα Αχιλλέα. 

Κατά τη διάρκεια όλης  της δεκαετίας του 60' ο Φίλιππος αγωνίστηκε στην β' κατηγορία της τότε Ενώσεως ποδοσφαιρικών σωματείων Κεντρικής Μακεδονίας,βάζοντας τις βάσεις για την θρυλική ομάδα που θα ακολουθήσει την επόμενη δεκαετία.

Η ένδοξη δεκαετία του '70  

Αναμφίβολα η δεκαετία του '70 ήταν η πιο πετυχημένη στην ιστορία του Φίλιππου Μελίκης. 
Κατά τη διάρκεια αυτής της δεκαετίας ως πρωταθλητής της Ένωσης Ημαθίας-Πιερίας διεκδίκησε 2 φορές την ιστορική άνοδο στην Β' Εθνική μέσω του ειδικού πρωταθλήματος ανόδου το 1975 και το 1977. Επίσης τις σεζόν 1977-78 και 1978-79 αγωνίστηκε στην Εθνική Ερασιτεχνική κατηγορία, τότε 3η τη τάξει εθνική κατηγορία.

Πρόεδρος και μόνιμος διοικητικός παράγοντας για περίπου 20 χρόνια ο Βασίλης Παραπούρας(Κασίμης),που συνέδεσε το όνομά του με τις μεγάλες επιτυχίες αυτής της περιόδου.

Κατά τη διάρκεια αυτής της δεκαετίας ο Φίλιππος αγωνίστηκε με αντιπάλους-ομάδες μεγάλων πόλεων, ενώ το γήπεδο Μελίκης ήταν πόλος έλξης χιλιάδων θαυμαστών του ποδοσφαίρου.Ιδιαίτερη μνεία πρέπει να γίνει στο γεγονός ότι για τις επιτυχίες αυτές στηρίχθηκε σε ποδοσφαιριστές κυρίως από τη Μελίκη και τα γύρω χωριά.

Σπουδαίοι ποδοσφαιριστές της περιόδου εκείνης ήταν οι τερματοφύλακες Παραπούρας Αποστόλης και Τσιμόπουλος Βασίλης, οι αμυντικοί Θεοχαρόπουλος Μέρκος, Παντίσης Γιάννης, Τρικαλόπουλος Σάκης, Νικολαΐδης Γιώργος, οι ακραίοι Τζουνόπουλος Αντώνης, Παπαδόπουλος Σάκης, Κυριαζόπουλος Βασίλης.
Στο κέντρο δέσποζε η παρουσια των Δημήτρη Ντάμτσιου και Θωμά Αντωνόπουλου,ενώ θρυλικοί επιθετικοί ήταν οι Παναγιωτίδης και Κατσιγιάννης.

Δεκαετίες του '80 και του '90

Δεκαετία του '80: Η ανανέωση 

Η δεκαετία του '80 άρχισε με το Φίλιππο Μελίκης να προχωρά σε ριζική ανανέωση και μέσα σε λίγα χρόνια να δημιουργεί μία εκ νέου δυνατή ομάδα.Με ικανούς προπονητές όπως οι Σαμαράς Κώστας,Γαιτανίδης Σπύρος,Ντάμτσιος Δημήτρης και ο αδικοχαμένος Κώστας Τζαφέρης, και μία πλειάδα νέων ταλέντων όπως οι Μπουκουβάλας, Ανδρίτσος,  Καλιανιώτης,Ντινόπουλος, Παραπούρας Στεφ.,Καραγκιοζόπουλος Γ.,Παλατσιώτης,Παππάς,Ζειμπέκης, κ.α. έπαιξε καλό ποδόσφαιρο και διεκδίκησε πολλές φορές την άνοδο στην Δ Εθνική.

Δεκαετία του '90: Τα πρωταθλήματα και η Δ' Εθνική 
Ότι δεν κατάφερε το '80 ο ιστορικός Φίλιππος, το υλοποίησε στη δεκαετία του 90', όπου κατακτά το πρωτάθλημα δύο φορές με μεγάλη μάλιστα διαφορά από τον δεύτερο, τις σεζόν 1992-93 και 1996-97, και στις δύο με προπονητή τον Δημήτρη (Τάκη) Ντάμτσιο.

Στην Δ΄ Εθνική αγωνίστηκε τις σεζόν 1993-94 και 1997-98 χωρίς όμως να καταφέρνει την παραμονή, καθώς υποβιβάστηκε αμφότερα. Αξιοσημείωτο είναι το γεγονός ότι κατά τη διάρκεια σχεδόν μίας δεκαετίας από το 1990 ως και το 2000 περίπου παρουσίαζε δυνατή ομάδα και πρωταγωνιστούσε κάθε χρόνο, στην 1η κατηγορία της Ενώσεως Κεντρικής Μακεδονίας (Ημαθίας). 

Σημαντικοί παίκτες της εποχής ήταν οι Αντ. Νησελίτης(Ρέπας-πρώτος με διαφορά σε συμμετοχές στην ιστορία της ομάδας),Αντ. Τσιφτσιόπουλος,Γιάννης Καρατενίζης,Γιάννης Μαλλούς, Δημήτρης Τσάκαλος(Μάικ),Σάκης Μπουκουβάλας(Κυράστας),Αντώνης Βήτος,καθώς και το θρυλικό επιθετικό δίδυμο των Δημήτρη Μαμουτόπουλου και Σάκη Καραγιάννη.
Την περίοδο 1996-'97 οι "παλιοί" Νησελίτης,Τσάκαλος,Μαμουτόπουλος,Παπάζογλου, Καρατενίζης θα πλαισιωθούν από μια νέα φουρνιά ταλαντούχων παικτών,όπως οι 
τερματοφύλακες Λιβανόπουλος Γιώργος και Μαλλιάρας Νίκος,οι ακραίοι Κυριαζόπουλος Γιώργος και Κακάνης Ηλίας,οι αμυντικοί Κωτσιόπουλος Σωτήρης και Νατσούρας Αντώνης και οι επιθετικοί Τόλιος
Αντώνης και Βήτος Αντώνης.

Δεκαετία 2000  
Η επιστροφή του Δημήτρη Ντάμτσιου στο τιμόνι της ομάδας του Φιλίππου, την βρίσκει στην Β' κατηγορία μετά από δύο συνεχόμενους υποβιβασμούς. 

Η επιστροφή του Σάκη Παπάζογλου και η ένταξη στην ομάδα αρκετών νέων ταλέντων,όπως οι Γιώργος και Βασίλης Ντάμτσιος,ο Δημήτρης Μαγαλιός,ο Γιώργος Παρσόπουλος(Παρίδης),οι Αλέκος και Νίκος(Νίκιτς)Χατζηθεοδώρου και άλλοι,οδηγεί το Φίλιππο με άνεση στην πρώτη κατηγορία αλλά και στον τελικό κυπέλλου (από τις ελάχιστες φορές που ομάδα Β' κατηγορίας έχει φτάσει στον τελικό),όπου χάνει από την Αλεξάνδρεια.

Η ενδυνάμωση του Φίλιππου συνεχίζεται. Χρονιά με τη χρονιά, κατακτά όλο και υψηλότερες θέσεις στη βαθμολογία, με αποκορύφωμα το 2006, όπου χάνει το πρωτάθλημα την τελευταία αγωνιστική.Σε ένα παιχνίδι το οποίο σημαδεύτηκε από έντονο παρασκήνιο και παρακολούθησαν τουλάχιστον 3000 φίλαθλοι στο γήπεδο Μελίκης, ο Φίλιππος ηττήθηκε με 0-1 από τον Εθνικό Κλειδίου. Στον προεδρικό θώκο μετά το 2005 και για μια πενταετία βρίσκεται ο Λεωνίδας Νατσούρας και στο τιμόνι της τεχνικής ηγεσίας το  2006 ο Βασίλης Ιωάννου. Την ίδια χρονιά η ομάδα θα βρεθεί και στον τελικό του  Κυπέλλου της Ε.Π.Σ.Ημαθίας, όπου θα ηττηθεί στην παράταση,σε ένα δραματικό τελικό,από την Αλεξάνδρεια και πάλι.

Η επόμενη χρονιά θα είναι καταστροφική αφού πέφτει πάλι στην Β' Κατηγορία,όπου και θα παραμείνει μέχρι το 2010. Την περίοδο 2009-2010 ο Φίλιππος θα καταφέρει την πολυπόθητη άνοδο από τη Β'Κατηγορία, που έχασε στο νήμα την προηγούμενη χρονιά. Πρόεδρος είναι ο Μπιτόπουλος Δημήτρης και προπονητής ο Μαμουτόπουλος Δημήτρης, με την ομάδα να καταλαμβάνει τη δεύτερη θέση πίσω από τη Θύελλα Σταυρού, ενώ έχασε και την πρόκριση στον τελικό του κυπέλλου από την ίδια ομάδα, σε έναν ημιτελικό που κρίθηκε στα πέναλτι.

Δεκαετία 2010: Η αναγέννηση 

Με την επιστροφή του ξανά στη Α' τοπική κατηγορία,μια νέα ομάδα διοικούντων ανέλαβε το Φίλιππο με επικεφαλής τον Κυριάκο Παπαϊωάννου. Τα χρόνια αυτά υπήρξε ένας οργασμός δημιουργικότητας στο Φίλιππο. Εκτός από την πολύ δυνατή ανδρική ομάδα που,με παίκτη-προπονητή το Γιώργο Ντάμτσιο,χάνει το πρωτάθλημα για ένα μόλις βαθμό από το Μακροχώρι,τελειώνοντας μάλιστα το πρωτάθλημα χωρίς ήττα για πρώτη φορά στην ιστορία του συλλόγου(ενώ είναι και φιναλίστ στον τελικό του κυπέλλου),τα τμήματα υποδομής οργανώνονται ως ακαδημία με πάνω από 100 παιδιά, ενώ παράλληλα δημιουργήθηκε και η πρώτη γυναικεία ομάδα στα χρονικά του Φίλιππου. 

Ο Φίλιππος παρέμεινε δυνατός και μετά την αποχώρηση του Κυριάκου Παπαιωάννου,έχοντας στον προεδρικό θώκο το Γιάννη  Ζειμπέκη και στην τεχνική ηγεσία τον Κώστα Παυλόπουλο,θα χάσει άλλο ένα πρωτάθλημα στο νήμα, αυτή τη φορά από τον ΠΑΟΚ Αλεξάνδρειας το 2013. 

Στην δεκαετία του 2010 μια νέα γενιά ποδοσφαιριστών παίρνει τα σκήπτρα.Οι Τεγούσης Γιώργος, Βενιόπουλος Παναγιώτης,Πιτσάβας Αντώνης,Ανδρίτσος Θανάσης,Μηλιώτης Γιώργος,Μαμουτόπουλος Φίλιππος,Ντόβας Νίκος θα είναι παρόντες.

Έκτοτε η πορεία θα είναι καθοδική και για άλλη μία φορά θα πέσει στη Β' κατηγορία το 2016. 
Αλλά και αυτή τη φορά θα ανακάμψει γρήγορα και θα ανακηρυχθεί πρωταθλητής στον πρώτο όμιλο της Β' κατηγορίας με πρόεδρο το Μαμουτόπουλο Δημήτρη,προπονητή τον Τέγο Θόδωρο και συνεργάτη του τον Τσάκαλο Δημήτρη(Μάικ),τερματίζοντας αήττητος(ενώ θα κερδίσει και τον τίτλο του υπερπρωταθλητή της Β' κατηγορίας,αφού κέρδισε στον τελικό τον πρωταθλητή του δεύτερου ομίλου Α.Ο Μαρίνας)και θα ανέβει στην Α',όπου βρίσκεται μέχρι και σήμερα,παρουσιάζοντας ένα νεανικό σύνολο υπό την τεχνική καθοδήγηση εκ νέου του Γ. Ντάμτσιου.

Τμήματα υποδομών 
Πολύ σημαντικό ρόλο στην ιστορική πορεία της ομάδας έπαιξε η παιδική της ομάδα.Το παιδικό τμήμα του Φιλίππου Μελίκης ιδρύθηκε στις αρχές της δεκαετίας του 1980 και έκτοτε συμμετείχε ανελλιπώς στο αντίστοιχο πρωτάθλημα της Ένωσης Ποδοσφαιρικών Σωματείων Ημαθίας.

Παρήγαγε πολύ σημαντικό έργο,αφού σχεδόν όλοι οι Μελικιώτες ποδοσφαιριστές γαλουχήθηκαν στο παιδικό τμήμα του Φιλίππου,που στη συνέχεια τροφοδοτούσε με ταλέντα την ανδρική ομάδα. 

Είναι αξιοσημείωτο ότι όλες οι φουρνιές γηγενών ποδοσφαιριστών από τη δεκαετία του 1980 και μετά προήλθαν από την παιδική ομάδα.

Γυναικεία ομάδα 
Στις αρχές του 2012 νεαρά κορίτσια της Μελίκης και των γύρω χωριών απευθύνονται στο Φίλιππο Μελίκης για να παίξουν ποδόσφαιρο.Την πρωτοβουλία αναλαμβάνει αμέσως ο Νίκος Β.Λιολιόπουλος ,υπεύθυνος τότε της Ακαδημίας,και στήνεται η πρώτη γυναικεία ομάδα του Φιλίππου Μελίκης,με τη συμμετοχή τριάντα και πλέον κοριτσιών και προπονητή το Γιώργο Ντάμτσιο.
Μάλιστα μετά από δύο μήνες προπονήσεων δίνει και τον πρώτο της φιλικό αγώνα με αντίπαλο την έμπειρη ομάδα του Αγίου Γεωργίου Νέας Κρήνης.Σε πανηγυρικό κλίμα και με την παρουσία πάρα πολύ κόσμου,τα κορίτσια μας κερδίζουν με 3-0.
Δυστυχώς αυτή η προσπάθεια δεν είχε ανάλογη συνέχεια και το καλοκαίρι του 2012 η ομάδα διαλύθηκε.

Κοινωνικές εκδηλώσεις 
Τα τελευταία χρόνια ο Φίλιππος,δίνοντας βάση και στον όρο ”μορφωτικός”,που περιέχει η επίσημη ονομασία του, συμμετέχει σε πολλές κοινωνικές και πολιτιστικές δράσεις,προσφέροντας πολύπλευρα στην Μελικιώτικη κοινωνία.

Παραπομπές 

Αθλητικοί σύλλογοι Ημαθίας